《澄江八景 其二 巫门夜雨》
元代·俞远

巫子门前沙拥波，泊舟黑夜雨滂沱。龙呼匣剑辞人去，鸟作飞车送鬼过。

剪烛频昏抄细字，看天未旦起狂歌。玉关何处头如雪，明月长竿还挂蓑。

作者简介：常州江阴人，字之近，号空谷山人。好读书，隐居教授，笃行古道，里中多化之。元末兵乱，所过残毁。远乃筑土为室，啸歌其中。有《豆亭集》。